I dag for 30 år siden skete verdens værste atomulykke. Ulykken skete natten til den 26. april 1986. Årsagen var, at operatørerne på A-kraftværket i Tjernobyl testede nødsystemerne, de slukkede for vigtige sikkerhedssystemer og stoppede strømforsyningen. Men forsøget gik helt galt. 300.000 mennesker blev evakueret, og den radioaktive sky blæste med vinden hen over det vestlige Sovjetunionen, Europa og Skandinavien. En katastrofe, der stadig er den værste af sin slags i historien. I dag 30 år senere er der stadig brug for hjælp til ikke mindst børnene fra det ramte område. Og penge til hjælpen kommer blandt andet fra Tjernobylforeningen i Thisteds genbrugsforretning, så børnene kan komme på sommerlejr. Vi har besøgt forretningen i dag på 30-års dagen.

Referat:
I dag er det præcis 30 år siden, at Tjernobyl katastrofen indtraf. Men alligevel er der stadig brug for hjælp til børn fra det ramte område.